b'\n_START_ARTICLE_\nOsvald Nitski (maadleja)\n_START_PARAGRAPH_\nOsvald Nitski (16. veebruar 1935 Kemerovo \xe2\x80\x93 14. detsember 2009 Tallinn) oli eesti maadleja ja sambomaadleja._NEWLINE_Ta l\xc3\xb5petas aastal 1952 Tallinna 32. Keskkooli ja aastal 1958 Leningradi Raudteeinseneride Instituudi._NEWLINE_Ta alustas treeninguid aastal 1951 Tallinna "D\xc3\xbcnamo" sambosektsioonis. Aastatel 1952\xe2\x80\x931958 kuulus ta Leningradi sambokoondisse. Aastatel 1961\xe2\x80\x931964 tuli ta sambos neli korda Eesti meistriks. Lisaks tuli ta aastal 1965 raskekaalus Eesti meistriks ka vabamaadluses, v\xc3\xb5itis aastatel 1962\xe2\x80\x931966 Eesti meistriv\xc3\xb5istlustel veel 2 h\xc3\xb5bemedalit ja 2 pronksmedalit._NEWLINE_Ta oli tegev Sambof\xc3\xb6deratsiooni presiidiumis, olles esimeseks f\xc3\xb6deratsiooni esimeheks, olles hiljem (aastast 1974) ka kohtunikekogu esimees ja Judof\xc3\xb6deratsiooni aseesimees.'